पहिलो दिन शिक्षा विज्ञान तथा प्रविधिमन्त्री गिरिराजमणि पोखरेलले सांसदका प्रश्नको जवाफ दिए । उनलाई सञ्जयकुमार गौतमले सुरुवाती प्रश्न गरे । गौतमले बजेट वक्तव्यको ४९ नं. बुँदामा उल्लेख भएअनुसार आर्थिक रूपमा विपन्न सीमान्तकृत समुदाय तथा लक्षित वर्गका विद्यार्थीलाई उच्च, प्राविधिक तथा व्यावसायिक शिक्षा अध्ययनका लागि ५ प्रतिशत ब्याज अनुदानमा कर्जा उपलब्ध गराउने व्यवस्था कहिले कार्यान्वयन हुन्छ भन्ने प्रश्न गरेका थिए ।
